
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS

ŠAKIUOSE, V.KUDIRKOS G. 106
2013 m. spalio 31 d. Nr. T-350
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, 18 straipsnio 1 dalimi, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Savivaldybės vardu sudaromų sutarčių pasirašymo tvarkos aprašo 2.6 punktu, nusprendžia:


1. Leisti viešo konkurso būdu trejiems metams išnuomoti 180,29 kv. m ploto negyvenamąsias patalpas, esančias Šakiuose, V.Kudirkos g.106, šiuo metu patikėjimo teise valdomas rajono savivaldybės administracijos, komercinei veiklai (Nekilnojamojo turto objekto kadastro duomenų byloje Nr. 84/653 pastatas pažymėtas  šifru – 1B3/p, unikalus pastato Nr. 8497-1005-9016, patalpų indeksai – 1-1, 1-2, 1-3, 1-4, 1-5, 1-6, 1-7, 1-8).

2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.


4. Pripažinti netekusiu galios rajono savivaldybės tarybos 2009 m. rugsėjo 24 d. sprendimą Nr. T-313 „Dėl leidimo išnuomoti negyvenamąsias patalpas, esančias Šakiuose, V. Kudirkos g. 106“. 

